Kajakisõit

Kajakisõit on kajakiga veel sõitmine, kasutades keha tasakaalu, veevoolu ja aere. Kanuutamisest eristab seda aerutaja asend nind aerud. Kajakk ehk süst ehk meresüst on väike ja kitsas paat , mida peamiselt pannakse liikuma inimjõul kahelabalise aeruga. Paat on hästi kohandatud mereliikluseks – kiire, aeruga kergesti juhitav,kerge ja ümberminemine pole ohtlik.Kajakis istutakse jalad ees, näoga sõudmise suunas ning sõutakse kahepoolse aeruga (sõudmine toimub eest taha ning aeru ümber pöörates).

Ajalugu

Kajakid leiutati tuhandeid aastaid tagasi inuiitide poolt. Puitu ning vaala skeletti kasutati, et anda paadile kuju ning loomanahkadega, peamiselt hülgenahaga, ehitati ülejäänud kere. Tõlkes tähendab kajakk “jahtija paati”, seega paate kasutati jahilkäimiseks ning kalastamiseks. Kajakit oli hea kasutada salajaseks ligihiilimiseks jahiloomadele ning see võimaldas neid lihtsasti püüda. 19.saj keskpaigal hakkasid eurooplased nende paatide vastu huvi tundma ning sakslased ja prantslased hakkasid paate kasutama sportimiseks. Tänapäevasele kajakisõidule on aluse pannud Adolf Anderle, kes läbis esimesena 1931. aastal Salzachofen’i jõe. 1936. aastal oli kajakisõit juba olümpia spordiaala. 1950. hakati ehitama kajakeid, milles kasutati klaaskiude, kuni aastani 1980, mil võeti kasutusele polüetüleenplast.

Disain

Kajakeid on võimalik liigitada kuju ning materjali järgi. Igal disainil on oma eelised, sealhulgas jõudlus, manööverdusvõime, stabiilsus ja aerutamisstiil. Kajakid võivad olla valmistatud metallist, klaaskiust, puidust, plastist, kangast ja täispuhutavatest kangastest, nagu näiteks PVC või kumm, hiljuti on avastatud ka kulukas kuid kerge materjal- süsinikkiud. Igal materjalil on ka oma eriline eelis näiteks tugevus, vastupidavus, teisaldatavus, paindlikkus, vastupidavus ultraviolettkiirgusele. Näiteks puidust süstad saab luua komplektidest või ehitada käsitsi. Kergekaalulisest kangast valmistatud täispuhutavad süstad on kergesti tühjendatavad ja seega paremini transporditavad ja ladustatavad ning mõne raskema paadiga võrreldes võivad need olla ka vastupidavamad.

Varustus

Kajakisõiduks on vajalik kahelabaline aer, kus ühte otsa kasutatakse vees, samal ajal kui teine pool vähendab tuuletakistust. Aerud erinevad üksteisest pikkuse, kuju ning suuruse poolest, sobiv valitakse olenevalt sõidust ning sõudja eelistustest. Lisavarustusse peab kuuluma veel päästevest, mida peab kandma igal sõidul. Vahel on vajalik kanda ka kiivrit.  Mitmesugused muud lisavarustusse kuuluvad asjad: abisignaali vile; viskamise köied, et aidata teisi päästa; ja tuleks kasutada sukeldumisnuga ja sobivaid veekatteid. Samuti tuleks end kaitsta külma vee või õhutemperatuuri eest sobivate riietega, nagu näiteks kalipso ning sukeldumiskostüüm.

Kajaki tüübid

„Istu peal“ süstadel asetsevad matkajad avatud pinnal veetaseme kohal.“Kabiini stiil“ hõlmab istumist jaglade ja puusadega sees kayakis veekindla pihustiga,mis lööb veekindla tihendi ümber vöökoha.Täispuhutavad on kahe eelmise hübriidid.Nendel paatidel on avatud osa kuid matkaja istub allpool avatud teki osa.Tandemid on mõeldud mitmele matkajale.Kui tavaliselt on süstad mõeldud ühele inimesele,siis need on mõeldud 2-3le inimesele.

Kajakiga seotud tegevused

Kajakid on tänu oma kohanemisvõimele kasulikud erinevates välitegevustes näiteks sukeldumine,kalastamine,looduse uurimine ja päästetööd ujutuste ajal.

Sukeldumine

Kajaki sukeldumine on sukeldumisliik kus sukeldujad võtavad kaasa kogu oma varustuse ja sõuavad piki rannikut kuni mitu kilomeetrit soovitud kohani.Kajaki kasutamine sukeldumisel on tunduvalt odavam kui mootorpaadi kasutamine ja samuti suurem sõltumatus sukeldujale.On võimalus pääseda ligi kitsamatele kohtadele ja avastada uuemaid paiku.

Kalastamine

Kajakikalastus on kala püüdmine otse kajakist.Kajaki kalastus on muutumas järjest populaarsemaks kuna ei ole vajadust mootorpaadi järele ja see on keskkonnasõbralikum variant.

Ökoturism

Ökoturismis pakutavad kajakireisid on kogumas suurt populaarsust.Tehakse erinevaid reise kus matkajad saavad näiteks vaadata delfiine ja kohalikku ökosüsteemi otse paatidest.